# Casa-fàbrica Moragas

La casa-fàbrica Moragas era un conjunt d'edificis situats als carrers de la Riereta i de Sant Martí del Raval de Barcelona, actualment desaparegut.

## Història

A principis del segle xix, el tintorer Onofre Moragas i Amigó i Bartomeu Batlle eren propietaris d'un hort al carrer de la Riereta, i aquest darrer va donar nom al nou carrer de Sant Bartomeu.
El 1839, Moragas va vendre per 384 rals un terreny de 8 x 8 pams al carrer de la Riereta als germans Batlló, Andreu Balius i Pere Terrés, on l'arquitecte municipal Josep Mas i Vila va construir un dipòsit i repartidor d'aigua per a abastir les seves fàbriques. Aquell mateix any, Moragas va casar el seu primogènit Bartomeu amb Teresa Corminola, filla d'un teixidor de lli; el segon fill Pere, mestre fideuer, amb Josepa Magrans i la filla Esperança amb Miquel Casas i Munt, fabricant tèxtil.
Moragas havia format una societat amb el seu germà Jaume, argenter, i el seu gendre Miquel Casas, i el 1846 va demanar permís per a construir una casa-fàbrica a la cantonada dels carrers de la Riereta i de Sant Martí, segons el projecte del mestre d'obres Francesc Ubach, així com la concessió de dues plomes d'aigua de la mina de Montcada, preses des del repartidor. També hi instal·là una màquina de vapor de 6 CV. El 1847, va establir en emfiteusi a Francesc Llenas i Duran la parcel·la del carrer de Sant Martí, 12. El 1860, va demanar novament permís per a eixamplar una porta a la façana del carrer de la Riereta, segons el projecte del mestre d'obres Pau Martorell.
Onofre Moragas va morir el 7 de febrer del 1862, i la seva vídua Marianna Batlle i Manalt (†1873) va esdevenir usufructuària dels seus béns. El deute del difunt amb els seus antics socis va ser la causa d'un litigi contra la vídua i la seva neta i hereva Marianna Moragas i Corminola, que al cap d'un any es va casar amb Climent Viscarri i Sadurní (1835-1904), natural de Sant Climent de Llobregat i germà del mestre d'obres Jaume Viscarri i Sadurní (1841-1899). Això va ser motiu d'un altre litigi entre Teresa Corminola i Marianna Batlle per la negativa d'aquesta a donar casa i aliments a la parella.
Finalment, la casa-fàbrica i el repartidor, afectats pel PERI del Raval, foren enderrocats el 2008-2009.

## Referències

* ↑ «Sant Bartomeu, carrer de». Nomenclàtor dels carrers. Ajuntament de Barcelona.
* ↑ AHPB, notari Pere Nolasc Tresàngels, manual 1.252/12, f. 393-395, 17-12-1839.
* ↑ AHPB, notari Pere Nolasc Tresàngels, manual 1.252/13, f. 227v-228v, 28-7-1840.
* 1 2 3 4 «Sentencia del Tribunal Supremo de Justicia». Gaceta de Madrid, 25-12-1866, pàg. 1.
* ↑ AHPB, notari Ramon Sanpons, manual 1.249/13, f. 59-61v, 1-2-1839. Capítols matrimonials entre Pere Moragas i Josep Magrans.
* ↑ Aulet i Garriga, Antoni «La història petita dels documents privats. De la mort de Fernando VII al bombardeig de Barcelona per Espartero (1833-1842). Capítol VII». Àncora. Setmanari de la Costa Brava [Sant Feliu de Guíxols], núm. 3108, 23-07-2009, pàg. 31.
* 1 2 Aulet i Garriga, Antoni «La història petita dels documents privats. Els ancestrals Moragas - Viscarri des de la majoria d’edat de Isabel II a la fi de la Segona Guerra Carlista (1843-1849). Capítol IX». Àncora. Setmanari de la Costa Brava [Sant Feliu de Guíxols], núm. 3127, 17-12-2009, pàg. 36.
* ↑ Guía general de Barcelona, 1849, p. 389.
* ↑ El Consultor. Nueva guía de Barcelona, 1857, p. 192, 321.
* ↑ AMCB, Q127 Foment 146 C.
* ↑ «Carrer Riereta 21». Carta Arqueològica de Barcelona. Servei d'Arqueologia de Barcelona (CC-BY-SA via OTRS).
* ↑ AHPB, notari Ramon Torras i Golorons, 13-01-1847.
* ↑ «Onofre Moragas y Amigo. (Riereta 21. Eixamplar la porta de la casa)». Q127 Foment 1036 bis C. AMCB.
* ↑ La Imprenta (edición mañana), 05-03-1873, p. 1449.
* ↑ Aulet i Garriga, Antoni «La història petita (X) (1) Documents privats. Les alegries del final de la segona guerra carlista i la joventut del besavi Climent Viscarri i de la besàvia Maria Anna Moragues (1849-1863)». Àncora. Setmanari de la Costa Brava [Sant Feliu de Guíxols], núm. 3156, 22-07-2010, pàg. 33.
* ↑ «Sentencias del Tribunal Supremo de Justicia». Gaceta de Madrid, 26-11-1867, pàg. 3-5.
* ↑ Anuario-Riera, 1896, p. 418.
* ↑ «Climent VISCARRI SADURNÍ». Geneanet. Sebastià Herreros.
* ↑ Aulet i Garriga, Antoni «La història petita dels documents privats. L'assalt al segle xx. Capítol XIII i últim». Àncora. Setmanari de la Costa Brava [Sant Feliu de Guíxols], núm. 3253, 26-07-2012, pàg. 29.
* ↑ «Jaume VISCARRI SADURNÍ». Geneanet. Sebastià Herreros.
* ↑ Diario de Barcelona, 01-11-1868, p. 10140.
* ↑ «Carrer de la Riereta, 21». Google Maps, 01-08-2008.

## Vegeu també

* Casa Pere Moragas
* Casa-fàbrica Batlló-Llenas

## Bibliografia

* Aulet i Garriga, Antoni «La història petita. Capítol XII. De la unió dels cognoms Viscarri-Moragas, la Primera República i la Segona Restauració (1863-1876) (I)». Àncora. Setmanari de la Costa Brava [Sant Feliu de Guíxols], núm. 3204, 21-07-2011, pàg. 28.
* Aulet i Garriga, Antoni «La història petita. Capítol XII. De la unió dels cognoms Viscarri-Moragas, la Primera República i la Segona Restauració (1863-1876) (i II)». Àncora. Setmanari de la Costa Brava [Sant Feliu de Guíxols], núm. 3213, 06-10-2011, pàg. 8.